Lalmi va yaylov yer uchastkalarida tomchilatib va yomgʻirlatib sugʻorish texnologiyasini joriy qilish uchun ozuqabop ekinlar yetishtiruvchilarning sugʻorish tik quduqlarini burgʻulash bilan bogʻliq xarajatlarini qoplab berish tartibi toʻgʻrisidagi nizomni tasdiqlash haqida
(resolution, 2025-03-03)

Oʻzbekiston Respublikasi Prezidentining “Chorvachilik tarmogʻini yanada rivojlantirish va qoʻllab-quvvatlash chora-tadbirlari toʻgʻrisida” 2019-yil 18-martdagi PQ-4243-son qarorining ijrosini taʼminlash, tomchilatib va yomgʻirlatib sugʻorish texnologiyasini joriy qilish uchun ozuqabop ekinlar yetishtiruvchilar tomonidan sugʻorish tik quduqlarini burgʻulashni davlat tomonidan qoʻllab-quvvatlash maqsadida Vazirlar Mahkamasi qaror qiladi: 1. Lalmi va yaylov yer uchastkalarida tomchilatib va yomgʻirlatib sugʻorish texnologiyasini joriy qilish uchun ozuqabop ekinlar yetishtiruvchilarning sugʻorish tik quduqlarini burgʻulash bilan bogʻliq xarajatlarini qoplab berish tartibi toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi Veterinariya va chorvachilikni rivojlantirish davlat qoʻmitasi Oʻzbekiston fermer, dehqon xoʻjaliklari va tomorqa yer egalari kengashi, Geologiya va mineral resurslar davlat qoʻmitasi hamda Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda Oʻzbekiston Respublikasi Prezidentining “Chorvachilik tarmogʻini yanada rivojlantirish va qoʻllab-quvvatlash chora-tadbirlari toʻgʻrisida” 2019-yil 18-martdagi PQ-4243-son qaroriga chorvachilik mahsulotlari ishlab chiqaruvchi barcha xoʻjalik subyektlariga va omuxta yem ishlab chiqaruvchi korxonalarda har yili 1-iyulga qadar 2019-yil va kelgusi yillarda sugʻorish tik qudugʻini burgʻulash istagini bildirgan ozuqabop ekinlar yetishtiruvchilarning aniq roʻyxatini shakllantirib, tasdiqlash uchun Vazirlar Mahkamasiga taqdim qilib borsin. 3. Oʻzbekiston Respublikasi Investitsiyalar va tashqi savdo vazirligi Veterinariya va chorvachilikni rivojlantirish davlat qoʻmitasi bilan birgalikda xalqaro moliya institutlari, xorijiy hukumat tashkilotlari va boshqa donorlarning kreditlari (qarzlari) va grantlarini 2020-yildan boshlab jalb etishni taʼminlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov, Oʻzbekiston Respublikasi veterinariya va chorvachilikni rivojlantirish davlat qoʻmitasi raisi B.T. Norqobilov zimmasiga yuklansin. 1. Ushbu Nizom chorvachilik mahsulotlari ishlab chiqaruvchi barcha xoʻjalik subyektlariga va omuxta yem ishlab chiqaruvchi korxonalarga ozuqabop ekinlar yetishtirish, tomchilatib va yomgʻirlatib sugʻorish texnologiyasini joriy qilish majburiyatlari bilan lalmi va yaylov yer uchastkalari ajratilgan tashkilotlarning (keyingi oʻrinlarda — ozuqabop ekinlar yetishtiruvchilar) sugʻorish tik quduqlarini burgʻilash bilan bogʻliq xarajatlarini qoplab berish tartibini belgilaydi. 2. Ushbu Nizom qoidalari yaroqsiz holga kelgan yoki vaqtincha konservatsiya qilingan sugʻorish tik quduqlarini qayta tiklash bilan bogʻliq boʻlgan xarajatlarni qoplashga nisbatan tatbiq etilmaydi. 3. Ozuqabop ekinlar yetishtiruvchilarning tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini burgʻulash bilan bogʻliq xarajatlarining bir qismini qoplab berish maqsadida burgʻulangan sugʻorish tik quduqlarining har bir metr chuqurligi uchun 100 ming soʻmdan subsidiya (keyingi oʻrinlarda subsidiya deb ataladi) ajratiladi. 2019-yil va kelgusi yillarda sugʻorish tik quduqlarini burgʻulash parametrlari Oʻzbekiston Respublikasi Veterinariya va chorvachilikni rivojlantirish davlat qoʻmitasi taklifiga binoan Vazirlar Mahkamasi tomonidan tasdiqlanadi. Oʻzbekiston Respublikasi Moliya vazirligi 2020-yil va keyingi yillarda Oʻzbekiston Respublikasi Davlat budjeti parametrlarini shakllantirishda Vazirlar Mahkamasi tomonidan tasdiqlangan sugʻorish tik quduqlarini burgʻulash parametrlari (hududlar, sugʻorish tik quduqlar soni va chuqurligi, sugʻoriladigan yer maydoni va boshqa koʻrsatkichlar) asosida tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini burgʻulash bilan bogʻliq xarajatlarning bir qismini qoplashga subsidiya ajratishni nazarda tutib boradi. 4. Ozuqabop ekinlar yetishtiruvchilarning tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini burgʻulash bilan bogʻliq xarajatlar ushbu Nizomga 1-ilovadagi sxemaga muvofiq qoplanadi. 5. Sugʻorish tik quduqlarini burgʻulash bilan bogʻliq xarajatlarni qoplash boʻyicha subsidiya oluvchi ozuqabop ekinlar yetishtiruvchilar roʻyxati ushbu Nizomga 2-ilovadagi namunaviy tarkibda tuziladigan hududiy ishchi guruhlar (keyingi oʻrinlarda ishchi guruh deb ataladi) tomonidan shakllantiriladi. 6. Ozuqabop ekinlar yetishtiruvchilar subsidiya olish uchun ishchi guruhga quyidagi hujjatlarni taqdim etadilar: tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini qurish (burgʻulash) boʻyicha ishchi loyiha nusxasi; tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini qurish (burgʻulash) boʻyicha pudrat tashkiloti bilan tuzilgan shartnoma nusxasi; tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini qurish (burgʻulash) boʻyicha yakunlangan ishlarni foydalanishga topshirish va qabul qilish dalolatnomasining nusxasi. Ishchi guruh ushbu bandda nazarda tutilmagan boshqa hujjatlarni ozuqabop ekinlar yetishtiruvchilardan soʻrab olishga haqli emas. 7. Ishchi guruh ozuqabop ekinlar yetishtiruvchilar tomonidan subsidiya olish uchun ushbu Nizomning 6-bandida nazarda tutilgan hujjatlar taqdim etilgandan soʻng besh kun muddatda: hujjatlarning ozuqabop ekinlar yetishtiruvchi sugʻorish tik quduqlarini burgʻulash parametrlariga mutanosibligini oʻrganadi; tomchilatib va yomgʻirlatib sugʻorish texnologiyasini joriy qilish uchun foydalanishga topshirilgan sugʻorish tik qudugʻini joyiga chiqib oʻrganadi va ushbu Nizomga 3-ilovadagi shaklga muvofiq xulosa tayyorlaydi; hujjatlar toʻliq boʻlmagan yoki oʻrganishlar natijasida notoʻgʻri maʼlumotlar taqdim qilingan taqdirda, ularni ozuqabop ekinlar yetishtiruvchiga qaytarib yuboradi. 8. Tomchilatib va yomgʻirlatib sugʻorish texnologiyasini joriy qilish uchun sugʻorish tik qudugʻini qurish (burgʻulash) yakuni boʻyicha ishchi guruhning ijobiy xulosasini olgan hamda sugʻorish tik qudugʻini (qurish) burgʻulash bilan bogʻliq xarajatlarini bir qismini qoplash uchun subsidiya olishga talabgor ozuqabop ekinlar yetishtiruvchilarning roʻyxati har oyda shakllantiriladi va ishchi guruh rahbari tomonidan tasdiqlanadi. Ozuqabop ekinlar yetishtiruvchilarning tasdiqlangan roʻyxati ishchi guruh rahbari tomonidan har oy yakuni boʻyicha keyingi oyning 5 sanasiga qadar Oʻzbekiston Respublikasi Veterinariya va chorvachilik davlat qoʻmitasiga, shuningdek, Qoraqalpogʻiston Respublikasi Moliya vazirligiga hamda viloyatlar moliya bosh boshqarmalariga taqdim etiladi. 9. Oʻzbekiston Respublikasi Veterinariya va chorvachilikni rivojlantirish davlat qoʻmitasi hududiy ishchi guruh tomonidan taqdim etilgan subsidiya olishga talabgor ozuqabop ekinlar yetishtiruvchilarning roʻyxatlarini umumlashtirib, har oy yakuni boʻyicha keyingi oyning 10 sanasiga qadar Oʻzbekiston Respublikasi Moliya vazirligiga taqdim qiladi. 10. Oʻzbekiston Respublikasi Veterinariya va chorvachilik davlat qoʻmitasi Qoraqalpogʻiston Respublikasi Vazirlar Kengashi va viloyatlar hokimliklarining taklifiga asosan Oʻzbekiston fermer, dehqon xoʻjaliklari va tomorqa yer egalari kengashi hamda Geologiya va mineral resurslar davlat qoʻmitasi bilan kelishuvga asosan va ozuqabop ekinlar yetishtiruvchilarning roziligi bilan 2019-yil va kelgusi yillarda sugʻorish tik qudugʻini burgʻulash istagini bildirgan ozuqabop ekinlar yetishtiruvchilarning aniq roʻyxatiga Oʻzbekiston Respublikasi Vazirlar Mahkamasi tomonidan tasdiqlangan parametrlar doirasida oʻzgartirish kiritishi mumkin. 11. Oʻzbekiston Respublikasi Veterinariya va chorvachilikni rivojlantirish davlat qoʻmitasi tomonidan subsidiya oluvchi ozuqabop ekinlar yetishtiruvchilar roʻyxati taqdim etilgandan soʻng Oʻzbekiston Respublikasi Moliya vazirligi uch kun muddatda subsidiya ajratish uchun tegishli mahalliy budjetlar parametrlariga oʻzgartirishlar kiritadi. 12. Qoraqalpogʻiston Respublikasi Moliya vazirligi va viloyatlar moliya bosh boshqarmalari bir kun muddatda tegishlicha Qoraqalpogʻiston Respublikasi Veterinariya va chorvachilikni rivojlantirish qoʻmitasi hamda viloyatlar veterinariya va chorvachilikni rivojlantirish boshqarmalarining shaxsiy gʻazna hisobvaragʻlariga tegishli budjet mablagʻlarini oʻtkazib beradi. Bunda moliyaviy yil yakuni boʻyicha mazkur shaxsiy gʻazna hisobvaragʻida foydalanilmay qolgan budjet mablagʻlari Oʻzbekiston Respublikasi Davlat budjetiga qaytariladi. 13. Qoraqalpogʻiston Respublikasi Veterinariya va chorvachilikni rivojlantirish qoʻmitasi hamda viloyatlar veterinariya va chorvachilikni rivojlantirish boshqarmalari shaxsiy gʻazna hisobvaragʻiga kelib tushgan mablagʻlarni, ular tushgan kundan eʼtiboran ikki ish kuni ichida tegishliligi boʻyicha ozuqabop ekinlar yetishtiruvchilarning tijorat banklaridagi hisob raqamlariga oʻtkazib beradi. 14. Ozuqabop ekinlar yetishtiruvchilarning tijorat banklaridagi hisob raqamiga kelib tushgan subsidiya mablagʻlariga ozuqabop ekinlar yetishtiruvchilarning mavjud kreditor qarzlarini qoplash uchun inkasso topshiriqnomalari qoʻyilishi mumkin emas. 15. Tomchilatib va yomgʻirlatib sugʻorish texnologiyasini joriy qilish uchun sugʻorish tik qudugʻini qurgan ozuqabop ekinlar yetishtiruvchilar tomonidan sugʻorish tik qudugʻini burgʻulash boʻyicha mazkur Nizomning 3-bandiga muvofiq shakllantirilgan roʻyxatda koʻrsatilgan maydondan koʻproq maydonda burgʻulangan sugʻorish tik quduqlariga sarflangan xarajatlar ishchi guruhning tegishli xulosalariga asosan kelgusi yil uchun aniq roʻyxatga tegishli oʻzgartirishlar kiritilib, belgilangan tartibda qoplab beriladi. 16. 2019-yil va kelgusi yillarda sugʻorish tik qudugʻini burgʻulash istagini bildirgan ozuqabop ekinlar yetishtiruvchilarning shakllantirilgan aniq roʻyxatiga kirgan ozuqabop ekinlar yetishtiruvchilar tomonidan rejalashtirilgan tik sugʻorish quduqlarini burgʻulash boʻyicha ishlar toʻliq yakunlanmagan taqdirda, qolgan ishlarni kelgusi yilda davom ettirish hamda qilinadigan xarajatlar uchun subsidiya ajratish uchun belgilangan tartibda ishchi guruhga tegishli hujjatlar bilan murojaat qilishi mumkin. 17. Ozuqabop ekinlar yetishtiruvchilarning tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini burgʻulash bilan bogʻliq xarajatlarini xalqaro moliya institutlari va xorijiy hukumat tashkilotlari kreditlari (qarzlari) va grantlari hisobidan qoplash tartibi mazkur mablagʻlarni ajratish boʻyicha kelishuv talablariga asosan amalga oshiriladi. 18. Xalqaro moliya institutlari, xorijiy hukumat tashkilotlari va boshqa donorlar bilan sugʻorish tik quduqlarini burgʻulash bilan bogʻliq xarajatlarni qoplash boʻyicha Oʻzbekiston Respublikasi Investitsiyalar va tashqi savdo vazirligi hamda Veterinariya va chorvachilikni rivojlantirish davlat qoʻmitasi tomonidan kelishuvlar amalga oshirilgan hollarda, bu haqda Oʻzbekiston Respublikasi Moliya vazirligiga axborot kiritilishi lozim. 181. Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasini amalga oshirish boʻyicha muvofiqlashtiruvchi kengash huzuridagi Agrar va oziq-ovqat sohalarini subsidiyalash boʻyicha Texnik ishchi guruh tomonidan 2025-yil 1-yanvarga qadar ushbu subsidiyaning samaradorlik koʻrsatkichi baholanadi. Bunda: subsidiyani ajratish natijasida subsidiya ajratilgan subyektlarning mahsulot yetishtirish hajmi oshganda hamda suv va yoqilgʻi-moylash resurslarining tejalishiga erishilganda, subsidiyaning samaradorlik koʻrsatkichi “ijobiy”; subsidiya oluvchi subyekt tomonidan olingan subsidiyadan foydalanilmayotganligi yoki undan samarasiz foydalanayotganligi, shuningdek, subsidiyalardan boshqa maqsadlarda foydalanilganligi aniqlanganda, suv va yoqilgʻi-moylash resurslarining tejalishiga erishilmaganda, subsidiyaning samaradorlik koʻrsatkichi “salbiy” deb baholanadi. 19. Ozuqabop ekinlar yetishtiruvchilar tomonidan tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini burgʻulash xarajatlarining bir qismini davlat budjetidan qoplab berish jarayonida yuzaga keladigan nizolar va kelishmovchiliklar tegishli tomonlar oʻrtasida muzokaralar oʻtkazish orqali hal qilinadi. Kelishmovchiliklarni muzokaralar oʻtkazish orqali hal qilishning iloji boʻlmaganda, ular sud tartibida hal qilinadi. 20. Ozuqabop ekinlar yetishtiruvchilarning tomchilatib va yomgʻirlatib sugʻorish texnologiyasini joriy qilish uchun sugʻorish tik quduqlarini burgʻulash bilan bogʻliq xarajatlarining bir qismini qoplash boʻyicha hujjatlar toʻgʻri rasmiylashtirilishi hamda subsidiyalar ajratilishi yuzasidan Davlat moliyaviy nazorati inspeksiyasi tomonidan doimiy nazorat amalga oshiriladi. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. 1. Qoraqalpogʻiston Respublikasi Vazirlar Kengashi raisi, viloyatlar hokimlarining qishloq va suv xoʻjaligi masalalari boʻyicha oʻrinbosari, ishchi guruh rahbari 2. Qoraqalpogʻiston Respublikasi Veterinariya va chorvachilikni rivojlantirish qoʻmitasi raisi va viloyatlar veterinariya va chorvachilikni rivojlantirish boshqarmalari boshligʻi, ishchi guruh oʻrinbosari 3. Qoraqalpogʻiston Respublikasi suv xoʻjaligi vaziri, irrigatsiya tizimlari havza boshqarmasi boshligʻi 4. Qoraqalpogʻiston Respublikasi fermer, dehqon xoʻjaliklari va tomorqa yer egalari kengashi raisi, viloyat fermer, dehqon xoʻjaliklari va tomorqa yer egalari kengashi raisi 5. Qoraqalpogʻiston Respublikasi Iqtisodiyot va sanoat vaziri, viloyat iqtisodiyot va sanoat bosh boshqarmasi boshligʻi 6. Qoraqalpogʻiston Respublikasi moliya vaziri, viloyat moliya bosh boshqarmasi boshligʻi 7. Qoraqalpogʻiston Respublikasi va viloyatlar Markaziy bank bosh boshqarmasi boshligʻi 8. Hududiy gidrogeologiya ekspeditsiya rahbari 9. Hududiy elektr tarmoqlari korxonasi direktori 10. Qoraqalpogʻiston Respublikasi Veterinariya va chorvachilikni rivojlantirish qoʻmitasi raisi va viloyatlar veterinariya va chorvachilikni rivojlantirish boshqarmalari boshligʻining iqtisodiy masalalar boʻyicha oʻrinbosari, ishchi guruh kotibi Ishchi guruh aʼzolari: T/r f.i.o. Imzo Lavozimi 1. Qoraqalpogʻiston Respublikasi Veterinariya va chorvachilikni rivojlantirish qoʻmitasi raisi, viloyatlar veterinariya va chorvachilikni rivojlantirish boshqarma boshligʻi, ishchi guruh rahbarining oʻrinbosari 2. Qoraqalpogʻiston Respublikasi suv xoʻjaligi vaziri, irrigatsiya tizimlari havza boshqarmasi boshligʻi 3. Qoraqalpogʻiston Respublikasi fermer, dehqon xoʻjaliklari va tomorqa yer egalari kengashi raisi, viloyat fermer, dehqon xoʻjaliklari va tomorqa yer egalari kengashi raisi 4. Qoraqalpogʻiston Respublikasi Iqtisodiyot va sanoat vaziri, viloyat iqtisodiyot va sanoatbosh boshqarmasi boshligʻi 5. Qoraqalpogʻiston Respublikasi moliya vaziri, viloyat moliya bosh boshqarmasi boshligʻi 6. Qoraqalpogʻiston Respublikasi va viloyatlar Markaziy bank bosh boshqarmasi boshligʻi 7. Hududiy gidrogeologiya ekspeditsiya rahbari 8. Hududiy elektr tarmoqlari korxonasi direktori 9. Qoraqalpogʻiston Respublikasi Veterinariya va chorvachilikni rivojlantirish qoʻmitasi raisi va viloyat veterinariya va chorvachilikni rivojlantirish boshqarma boshligʻining iqtisodiy masalalar boʻyicha oʻrinbosari, ishchi guruh kotibi